**Vinnublað: Skipulagning stöðumatsfunda (greiningarfunda)**

Tilgangur

1. Fá lykilfólk frá stofnunum og skipulagsheildum til að sammælast um stöðu innan málefnasviðsins. Stöðufundir eru hluti af greiningar- og samráðsferli í tengslum við vinnu stöðumat.
2. Til fundarins skal boða þá sem þurfa að koma að ferli stöðumatsvinnunnar og geta gefið innsýn í þau viðfangsefni sem til umfjöllunar eru.
3. Æskileg lengd stöðufundar er 3-4 klukkustundir.

Aðferðir

1. Í því að sammælast um stöðu innan málefnasviðsins felst að draga upp skýra mynd af stöðunni sem verður sá grunnur sem áframhaldandi vinna byggir á. Til einföldunar er þægilegt að hefja slíka vinnu með því að láta hópinn bera kennsl á:
   1. Hvað gengur vel
   2. Hvað gengur síður

Svör við þessum spurningum er hægt að fá með margvíslegum hætti. Hægt er að vinna með spurningarnar sjálfar í tveimur lotum en einnig hægt að beita aðferðum SVÓT eða PESTLE. SVÓT er algeng aðferð í íslenskri stjórnsýslu (sjá: vinnublöð um SVÓT og PESTLE).

Miklu skiptir að fyrir fundinn séu mótaðar skýrar grundvallarspurningar sem notaðar eru sem grunnur og verið er að taka afstöðu til.

Skipulag

1. Ef þátttakendur á greiningarfundum eru fleiri en 10 er gott að skipta þeim í hópa (borð) og skal miða við að í hverjum hópi séu 6-8 einstaklingar. Við niðurröðun í hópa skal hafa til hliðsjónar að blanda þátttakendum út frá breytum á borð við frá hvaða stofnun viðkomandi kemur, verkefnum sem viðkomandi fæst við, aldri og kyni. Þannig er leitast við að koma í veg fyrir einsleitni í umræðum og að sjónarhornið verði of þröngt (tunnel vision).
2. Sé unnið með margþætt viðfangsefni er viðfangsefnum dreift á borð þannig að hvert borð svarar spurningum út frá tilteknu sjónarhorni. Dæmi: „Rafræn þjónusta“.
3. Í upphafi fundar skal fara yfir hvers vegna fundurinn sé haldinn, hvert sé markmiðið með vinnu stöðumatisins og stöðufundur settur í samhengi við þá vinnu. Þessi liður stöðufundarins skal ekki vera lengri en 10 mínútur.
4. Áður en vinna hefst er mælt með því að forystufólk í málaefnasviðinu fari yfir sína sýn á stöðu mála og mikilvægi stefnumótunar á málaefnasviðinu/málefnaflokknum. Æskilegt er að þetta séu forstöðumenn þeirra stofnana sem undir málefnasviðið falla. Þessi liður stöðufundarins skal ekki vera lengri en 15-30 mínútur.
5. Áður en vinna hefst í hópum er farið yfir vinnulag og þau verkefni sem liggja fyrir. Þessi liður stöðufundarins skal ekki vera lengri en 10 mínútur.
6. Á hverju borði skal vera borðstjóri sem heldur utan um skipulag umræðna á hverju borði. Hlutverk borðstjóra er m.a. að:
7. Fylgjast með klukkunni og tryggja að borðin klári sín verkefni tímanlega
8. Tryggja að allir fái tækifæri til að taka jafnan þátt í umræðum og að enginn einn einoki umræður við borðið
9. Gæta að því að sem flest sjónarmið komi fram
10. Tryggja að unnið sé og skilað á því formi sem beðið er um
11. Hópstjóri getur verið virkur þátttakandi í umræðum en tekur ekki afstöðu með eða á móti öðrum þátttakendum

Fyrir stöðufund er haldinn fundur með borðstjórum þar sem farið er yfir hlutverk þeirra.

1. Við upphaf umræðna gerir hvert borð gildasamning þar sem tekið er fram að umræður við borðið skuli einkennast af þáttum á borð við einlægni, einbeitni, hreinskilni og umburðarlyndi.
2. Vinnulag er yfirleitt í nokkrum lotum. Sé til dæmis unnið með spurningarnar „Hvað gengur vel“ og „Hvað gengur síður“ er unnið í tveimur lotum. Sé unnið með SVÓT er unnið í fjórum lotum, einni fyrir hverja vídd SVÓTS-ins.
3. Hver lota hefst á því að þátttakendur á hverju borði skrá niður sín sjónarmið/hugmyndir hver fyrir sig. Þægilegt er að nota „post-it“-miða og mikilvægt að einungis ein hugmynd sé skráð á hvern miða.
4. Næsta skref er að þátttakendur byrji að deila hugmynd. Til að tryggja flæði umræðu og þátttöku allra er farinn hringur þar sem hver og einn byrjar á að deila einni hugmynd. Smám saman fer að sjást heildarmynd sjónarmiða við borðið.
5. Unnið er áfram á sama formi, koll af kolli þar til öllum spurningum hefur verið svarað.
6. Niðurstöður skulu skráðar á rafrænt form og skilað af hverju borði með þeim hætti.
7. Áður en hópar skila niðurstöðu skulu þeir sammælast um þrjú atriði (fyrir hverja spurningu, eða hverja vídd í SVÓT-ramma) sem þau telja að skipti mestu máli og varpa hvað mestu ljósi á stöðuna eins og hún er í dag.
8. Í lok fundar er gerð stuttlega grein fyrir því hvert framhald vinnunar verður. Þessi liður stöðufundar skal ekki vera lengri en 10 mínútur.